**Gépjárművezetői Képesítési Igazolvány**

**GKI jogosítvány tehergépkocsivezetők részére**

**A korábbi belföldi árufuvarozó és nemzetközi árufuvarozó tanfolyamot felváltó teher gépkocsivezető tevékenység végzéséhez szükséges vizsga**   
  
**GKI Teher gépkocsivezetői alapképesítés**   
Az alapképesítést azoknak a gépkocsivezetőknek kötelező elvégezni, akik 2009. szeptember 9-ét követően szereztek C, vagy C+E, illetve C1, vagy C1+E kategóriás jogosítványt, és a kategóriáknak megfelelő járművet kívánnak vezetni közúton. Az alapképesítés megszerzése után 5 évente továbbképzésen kell részt venni és vizsgázni, így a Gépjárművezetői Képesítési Igazolvány érvényessége újabb 5 évre meghosszabbítható.   
  
**GKI Teher gépkocsivezetői továbbképzési képesítés**   
Azok a gépjárművezetők, akik 2009. szeptember 9. előtt már rendelkeztek C és/vagy C1, továbbá C+E és/vagy C1+E kategóriás vezetői engedéllyel, és annak megfelelő kategóriájú járművet kívánnak közúton vezetni, **teher gépkocsivezetői továbbképzési képesítés** megszerzésére kötelezettek. Azok a gépkocsivezetők, akik rendelkeznek a korábban megszerzett **belföldi árufuvarozó** és/vagy **nemzetközi árufuvarozó** szolgáltatói képesítéssel a tanfolyamot csökkentett óraszámban végezhetik 2012. szeptember 09.-ig, de a vizsgakötelezettség rájuk is vonatkozik.   
  
**Tantárgyak** :  
**Elmélet**

* A biztonsági szabályokon alapuló ésszerű vezetés - **tesztvizsga**
* Előírások alkalmazása - **tesztvizsga**
* Egészségügyi, közúti közlekedési és környezeti biztonság, szerviz, logisztika – **tesztvizsga**

**Gyakorlat**

* Járművezetés a közúti forgalomban – **gyakorlati vizsga**
* Járművezetéshez kapcsolódó gépkocsivezetői gyakorlati ismeretek – **gyakorlati vizsga**
* Járművezetés veszélyhelyzetek létrehozására alkalmas tanpályán vagy korszerű szimulátor berendezésen – **gyakorlati vizsga**

Az alapképesítés megszerzéséhez kapcsolódó vizsgán a tanulóknak egy esettanulmány is el kell készíteni.  
A továbbképzési vizsgán csak az elméleti tárgyakból kell vizsgázni, és nem készül esettanulmány.

**GKI tanfolyam ára**

* GKI Továbbképzési képesítés: 70.000.- + vizsgadíjak
* GKI Alapképzési képesítés : 130.000.- + vizsgadíjak

GKI igazolvány kiállítás díja: 9.900,-ft.